2004. aasta Euroopa meistrivõistlused jalgpallis

**2004. aasta Euroopa meistrivõistlused jalgpallis** toimusid Portugalis 12. juunist 4. juulini. Meistriks tuli suurüllataja Kreeka, alistades finaalis võõrustajad.

## Korraldus
Portugal sai Euroopa jalgpalliliidult 12. EM-finaalturniiri korraldusõiguse 1998. aastal. Portugalile oli see esimene kord nii tähtis turniir läbi viia. Küll oli Portugalil kogemusi noorte suurturniiride ja Euroopa klubide karikavõistluste finaalide läbiviimisel.

Mänge peeti kaheksa linna kümnel staadionil. Kaks võistluspaika asusid Lissabonis ja Portos, ülejäänud mängupaigad olid Aveiro, Braga, Coimbra, Faro, Guimarães ja Leiria.

Finaalturniiri maskott oli lõbus poisike Kinas.

Nii nagu neli aastat tagasi Hollandis ja Belgias, osales ka 2004. aasta finaalturniiril 16 meeskonda, kes loositi 30. novembril 2003 Lissabonis nelja alagruppi. Iga alagrupi kaks paremat pääsesid veerandfinaalidesse.

16 finalisti vahel jagati 200 miljonit franki. Iga finalist sai vähemalt 7,5 miljonit franki, mis on 56% rohkem kui 2000. aasta finaalturniiril. Alagrupiturniiril tõi võit lisaks 1 miljoni ja viik 500 000 franki. Veerandfinaali jõudnud riigid said boonusena 3 miljonit franki, poolfinalistid veel 4 miljonit. Euroopa meister teenis veel 10 miljonit, finaali kaotaja 6 miljonit franki. Seega teenis meister 27,5 miljonit franki ehk 13,1 miljonit rohkem kui 2000. aastal.

## Alagrupimängud
### A-alagrupp

----

----

### B-alagrupp

**Prantsusmaa-Inglismaa** 2:1 (13. juuni) 
*0:1 – Frank Lampard 38. min.
*1:1 – Zinédine Zidane 90.+1. min.
*2:1 – Zinédine Zidane 90.+3. min. penalti

**Šveits–Horvaatia** 0:0 (13. juuni)

**Inglismaa-Šveits** 3:0 (17. juuni) 
*1:0 – Wayne Rooney 23. min.
*2:0 – Wayne Rooney 75. min.
*3:0 – Steven Gerrard 82. min.

**Horvaatia-Prantsusmaa** 2:2 (17. juuni)
*0:1 – Igor Tudor 22. min. (omavärav)
*1:1 – Milan Rapaic 48. min. penalti
*2:1 – Dado Pršo 52. min.
*2:2 – David Trézéguet 64. min.

**Horvaatia-Inglismaa** 2:4 (21. juuni)  
*1:0 – Niko Kovač 5. min.
*1:1 – Paul Scholes 40. min.
*1:2 – Wayne Rooney 45.+1. min.
*1:3 – Wayne Rooney 68. min,
*2:3 – Igor Tudor 73. min.
*2:4 – Frank Lampard 79. min.

**Šveits-Prantsusmaa** 1:3 (21. juuni)
*0:1 – Zinédine Zidane 20. min.
*1:1 – Johann Vonlanthen 26 min.
*1:2 – Thierry Henry 76 min.
*1:3 – Thierry Henry 84 min.

### C-alagrupp

**Itaalia–Taani** 0:0 (14. juuni)

**Rootsi-Bulgaaria** 5:0 (14. juuni)
*1:0 – Fredrik Ljungberg 32. min.
*2:0 – Henrik Larsson 57. min.
*3:0 – Henrik Larsson 58. min.
*4:0 – Zlatan Ibrahimovic 78. min. penalti
*5:0 – Marcus Allbäck 90.+1. min.

**Bulgaaria-Taani** 0:2 (18. juuni)   
*0:1 – Jon Dahl Tomasson 44. min.
*0:2 – Jesper Grønkjær 90.+2. min.

**Itaalia-Rootsi** 1:1 (18. juuni)
*1:0 – Antonio Cassano 37. min.
*1:1 – Zlatan Ibrahimovic 85. min.

**Itaalia-Bulgaaria** 2:1 (22. juuni) 
*0:1 – Martin Petrov 45. min. penalti
*1:1 – Simone Perrotta 48. min.
*2:1 – Antonio Cassano 90.+4. min.

**Taani-Rootsi** 2:2 (22. juuni)
*1:0 – Jon Dahl Tomasson 28. min.
*1:1 – Henrik Larsson 47. min. penalti
*2:1 – Jon Dahl Tomasson 66. min.
*2:2 – Mattias Jonson 89. min.

### D-alagrupp

**Tšehhi-Läti** 2:1 (15. juuni)   
*0:1 – Māris Verpakovskis 45.+1. min.
*1:1 – Milan Baroš 73. min.
*2:1 – Marek Heinz 85. min.

**Saksamaa-Holland** 1:1 (15. juuni)
*1:0 – Torsten Frings 30. min.
*1:1 – Ruud van Nistelrooij 81. min.

**Holland-Tšehhi** 2:3 (19. juuni)
*1:0 – Wilfred Bouma 4. min.
*2:0 – Ruud van Nistelrooij 19. min.
*2:1 – Jan Koller 23. min.
*2:2 – Milan Baroš 71. min,
*2:3 – Vladimir Šmicer 88. min.

**Saksamaa–Läti** 0:0 (19. juuni)

**Holland-Läti** 3:0 (23. juuni)
*1:0 – Ruud van Nistelrooij 27. min. penalti
*2:0 – Ruud van Nistelrooij 35. min.
*3:0 – Roy Makaay 84. min.

**Saksamaa-Tšehhi** 1:2 (23. juuni)
*1:0 – Michael Ballack 21. min.
*1:1 – Marek Heinz 30. min.
*1:2 – Milan Baroš 77. min.

## Väljalangemismängud
#### Veerandfinaalid

----

----

----

#### Poolfinaalid

----

#### Finaal

## Euroopa meister

Üheksanda riigina krooniti Euroopa meistriks jalgpallis Kreeka meeskond. Finaalis võitsid kreeklased teist korda turniiril võõrustajaid portugallasi.

Kreeklastel oli kogu mängu jooksul kasutada vaid üks nurgalöök Portugali 10 vastu. Selle teenis teise poolaja 12. minutil kaitsja Gioúrkas Seitarídis. Angelos Basinas lõi palli paremast nurgast värava ette, Angelos Charisteas sai sellele viie meetri kaugusel väravajoonest peaga pihta ja oligi kõik. Portugallaste üritused viik jalule seada jooksid kõik liiva. Parimad võimalused raiskasid portugallaste tõusev täht Cristiano Ronaldo 75. minutil (lõi üks-üks olukorrast kreeklaste väravavahiga palli üle värava) ja loojuv täht Luís Figo 90. minutil (väravanurka teel olnud pall muutis kaitsja jalast suunda ja läks mööda).

Kreeka võitis pärast õnnega pooleks alagrupist edasi pääsemist kõik kolm mängu tulemusega 1:0: esmalt valitseva Euroopa meistri Prantsusmaa, siis enne seda kõik 4 vastast võitnud Tšehhi ja finaalis ka korraldava maa Portugali.

65-aastasest sakslasest Otto Rehhagelist sai esimene välistreener, kes koondise Euroopa meistriks viinud. Ühtlasi oli see hiilgav näide sellest, milleni võib vähem kui kolme aastaga jõuda mitte just maailmanimedest koosnev, kuid töötahteline meeskond juhul, kui viib ellu elutarga treeneri nutika strateegia. Portugallased jäid kreeklaste distsiplineeritud kaitse vastu hätta kahel korral, jagu ei saanud neist ka teised tippkoondised. Vaid venelastel õnnestus Kreeka üle mängida.

Kreeka hämmastas vutimaailma juba valikturniiril, kui pärast 2 kaotusega alustamist võideti 6 mängu järjest ning pääseti Hispaania ees otse finaalturniirile, kolmandale riigi jalgpalliajaloos.

"Kreeklased kirjutasid täna jalgpalliajalugu. See on sensatsioon ning harjumatu tulemus mitte ainult Kreeka, vaid kogu Euroopa jalgpalli jaoks," sõnas Rehhagel. "Meeskond mängis suurepäraselt ja kasutas ära oma võimalused. Tunnistan, et tehniliselt olid vastased meist ju paremad."

Brasiillane Luiz Felipe Scolari ei suutnud kaks aastat tagasi Brasiiliaga võidetud maailmameistritiitlile teist suurvõitu lisada ja palus Portugali inimestelt andeks. "Me tahame andestust paluda kõigilt portugali inimestelt, et me ei suutnud seda hädavajalikku väravat lüüa. Raske on nii kaotada, mängida sellist mängu nii nagu me mängisime ja ikkagi jääda väravata. Kreeka võitis kaitsest. Nad võitsid, sest nad teadsid, kuidas sellist mängu mängida," nentis Scolari.

## Väravalööjad

5 väravat: Milan Baroš (Tšehhi)

4 väravat: Ruud van Nistelrooij (Holland), Wayne Rooney (Inglismaa) 

3 väravat: Angelos Charisteas (Kreeka), Frank Lampard (Inglismaa), Henrik Larsson (Rootsi), Jon Dahl Tomasson (Taani), Zinédine Zidane (Prantsusmaa)

2 väravat: Antonio Cassano (Itaalia), Cristiano Ronaldo (Portugal), Marek Heinz (Tšehhi), Thierry Henry (Prantsusmaa), Zlatan Ibrahimovic (Rootsi), Jan Koller (Tšehhi), Nuno Ribeiro Maniche (Portugal), Manuel Rui Costa (Portugal)

1 värava lõi 33 mängijat.

## Parim mängija

UEFA 8-liikmeline tipptreeneritest koosnev tehniline komitee nimetas turniiri parimaks mängijaks Kreeka koondise kapteni Theódoros Zagorákise. Ühe hääle said turniiri ametlikul kodulehel anda ka fännid.

"Ta näitas terve turniiri jooksul häid juhiomadusi ja oskusi ning tehnilist pagasit. Lisaks veel hingestatud mäng," põhjendas komitee liige, endine Liverpooli peatreener Gerald Houllier valikut. Ka finaalkohtumise parimaks mängijaks tunnistatud Zagorakis sai auhinna kätte 26. augustil Monacos peetud galaõhtul.

## Turniiri sümboolne koondis

UEFA tehnilise komitee valik oli selline:

### Väravavahid
*Petr Čech (Tšehhi) 
*Antonis Nikopolidis (Kreeka)

### Kaitsjad
*Sol Campbell (Inglismaa)
*Ashley Cole (Inglismaa) 
*Traianos Dellas (Kreeka) 
*Olof Mellberg (Rootsi)
*Ricardo Carvalho (Portugal)
*Geórgios Seitarídis (Kreeka)
*Gianluca Zambrotta (Itaalia)

### Poolkaitsjad
*Michael Ballack (Saksamaa)
*Luís Figo (Portugal)
*Frank Lampard (Inglismaa)
*Nuno Ribeiro Maniche (Portugal)
*Pavel Nedvěd (Tšehhi)
*Theódoros Zagorákis (Kreeka)
*Zinédine Zidane (Prantsusmaa)

### Ründajad
*Milan Baroš (Tšehhi)
*Angelos Charisteas (Kreeka)
*Henrik Larsson (Rootsi)
*Cristiano Ronaldo (Portugal)
*Wayne Rooney (Inglismaa)
*Jon Dahl Tomasson (Taani)
*Ruud van Nistelrooy (Holland)

## Välislingid
*2004. aasta Euroopa jalgpallimeistrivõistluste koduleht